open-index/open-wikipedia-markdown huggingface dataset:
துளிபல்லா நரேந்திர குமார்

**துளிபல்லா நரேந்திர குமார்** (*Dhulipalla Narendra Kumar*) தெலுங்கு தேசம் கட்சியைச் சேர்ந்த ஒரு இந்திய அரசியல்வாதியாவார். இவர் 1994 - 2019 வரை பொன்னூர் தொகுதியைப் பிரதிநிதித்துவப்படுத்திய ஆந்திரப் பிரதேச சட்டப் பேரவையின் முன்னாள் உறுப்பினர் ஆவார். 1994 ஆம் ஆண்டு சாலை விபத்தில் தனது தந்தை துளிபல்லா வீரையா சௌத்ரியின் திடீர் மறைவு காரணமாக அரசியலில் நுழைந்தார். ஆந்திரப் பிரதேச சட்டப் பேரவைக்கு 1994-1999, 1999-2004, 2004-2009, 2009-2014
, 2014-2019 என ஐந்து முறை தொடர்ந்து வெற்றி பெற்ற சில உறுப்பினர்களில் இவரும் ஒருவர். தெலுங்கு தேசம் கட்சியின் மூத்த தலைவர்களில் ஒருவரான இவர், ஏலூரு மக்களவைத் தொகுதி மற்றும் விஜயவாடா மக்களவைத் தொகுதி ஆகியவற்றின் ஒருங்கிணைப்பாளராகவும் உள்ளார்.

ஆனால், 2019 இல் இவர் 1100 வாக்குகள் வித்தியாசத்தில் தோற்றார்.

## மேற்கோள்கள்

பகுப்பு:தெலுங்கு தேசம் கட்சி அரசியல்வாதிகள்
பகுப்பு:வாழும் மக்கள்
பகுப்பு:1967 பிறப்புகள்
குண்டு கல்யாணம்

**குண்டு கல்யாணம்**  இந்திய நடிகரும் தமிழ்த் திரைப்படத் துறையில் இயக்குநரும் அதிமுக கட்சியின் தீவிர உறுப்பினரும் ஆவார். இவர் 1967 இல் திரைப்படத் துறையில் நுழைந்தார். 1979 இல் இவரது முதல் திரைப்படம் மழலைப் பட்டாளம். இவர் "நாங்க புதுசா", "நல்ல நல்ல பிள்ளைகளை நம்பி" ஆகிய படங்களை இயக்கியவர். மேலும் இவர் நல்ல நல்ல பிள்ளைகளை நம்பி திரைப்படத்திற்காக தேசபக்திப் பாடலை எழுதியதுடன், முன்னாள் குடியரசுத் தலைவர் அப்துல் கலாமின் சிறப்புக் காட்சியும் நடைபெற்றது. இவர் இரசினிகாந்த் நடித்த திரைப்படங்களில் நடித்ததற்காக மிகவும் பிரபலமானவர். பல்வேறு மொழிகளில் 750 இற்கும் மேற்பட்ட படங்களில் நடித்துள்ளார்.

## இளமை
குண்டு கல்யாணத்தின் இயற்பெயர் இலட்சுமி நாராயணன். இவரின் தந்தை 'குண்டு' கருப்பையா 1950-1970களில் ஒரு நடிகராக இருந்தார். எம்.ஜி.ஆர் காலத்தில் அதிமுகவின் தீவிர ஆதரவாளராகவும், அக்கட்சியின் உறுப்பினராகவும் இருந்தவர். குண்டு கல்யாணம், தந்தையிடமிருந்து "குண்டு" என்று பெயர் பெற்றவர். ஆறு வயதில் நாடகங்களில் நடிக்க ஆரம்பித்தார். இவர் தனது தந்தை குண்டு கருப்பையாவுடன் பல நாடகங்களிலும் நடித்துள்ளார்.

## திரைப்பட வாழ்க்கை
கே.பாலசந்தரின் மேற்பார்வையில் நடிகை இலட்சுமி இயக்கிய ' மழலைப் பட்டாளம் (1980) திரைப்படத்தில் அறிமுகமானார். தில்லு முல்லு, போக்கிரி ராஜா, சிவப்பு மல்லி, மெல்ல திரண்டது கடவுள், தூங்காதே தம்பி தூங்காதே, காவலன் அவன் கோவலன் போன்ற 750 இற்கும் மேற்பட்ட வெவ்வேறு மொழித் திரைப்படங்களில் நகைச்சுவை வேடங்களில் நடித்துள்ளார்.

## அரசியல் வாழ்க்கை
அ.தி.மு.க., பொதுச் செயலாளராக ஜெயலலிதா இருந்தபோது, அக்கட்சியின் நட்சத்திர பேச்சாளராக இருந்தவர் நடிகர் குண்டுகல்யாணம். தேர்தலின் போது, வேட்பாளர்களுக்காக தீவிரமாக வாக்கு சேகரித்தார். அந்நிலையில் ஜெயலலிதா மறைவின் போது கட்சி பிளவுபட்டது. அப்போது டிடிவி தினகரன் அணியில் இருந்தார். பின்னர் டிடிவி தினகரன் அணியில் இருந்து விலகினார். தற்போது ஓ.பன்னீர்செல்வம் மற்றும் எடப்பாடி பழனிசாமியுடன் இணைந்துள்ளார். அ.தி.மு.க.வில் இணைந்த பிறகு இவருக்கு நட்சத்திரப் பேச்சாளர் பதவி வழங்கப்பட்டது. இதனை அதிமுக அதிகாரப்பூர்வமாக அறிவித்துள்ளது.

## திரைப்படவியல்
*இப்பட்டியல் முழுமையானதன்று; இதை விரிவாக்க நீங்கள் உதவலாம்.*

; தொலைக்காட்சி

* *நாம் இருவர் நமக்கு இருவர்* (2022; விருந்தினர்) 

## மேற்கோள்கள்

## வெளி இணைப்புகள்
* https://www.imdb.com/name/nm1678963/

பகுப்பு:தமிழ் நகைச்சுவை நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
எஸ். ஜான் ஜேக்கப்

**எஸ். ஜான் ஜேக்கப்** (*S. John Jacob*, மே 19, 1953 - பிப்ரவரி 13 2018) படுவூரில் பிறந்த இவர் ஒரு இந்திய அரசியல்வாதியாகவும்  தமிழ்நாட்டின் சட்டப்பேரவை உறுப்பினராகவும் பணியாற்றினார். இவருக்கு திருமணமாகி இரண்டு குழந்தைகள் உள்ளனர்.
 
ஜேக்கப் 2006 ஆம் ஆண்டு கன்னியாகுமரி மாவட்டத்தில் உள்ள கிள்ளியூர் தொகுதியில் தமிழ்நாடு சட்டமன்றத்திற்கு நடைபெற்ற 2006 ஆம் ஆண்டின் தேர்தலில், இந்திய தேசிய காங்கிரஸ் (INC)  வேட்பாளராக  தேர்ந்தெடுக்கப்பட்டார். இவர் 13 ஆவது தமிழக சட்டப்பேரவையில் 100 சதவீத வருகைப் பதிவு பெற்ற 14 சட்டமன்ற உறுப்ப்பினர்களில் இவரும் ஒருவர் ஆவார்.

ஜேக்கப், 2011 ஆம் ஆண்டு சட்டமன்றத் தேர்தலில் மீண்டும் இந்திய தேசிய காங்கிரஸ்(INC) வேட்பாளராக கிள்ளியூரில் இருந்து   தேர்ந்தெடுக்கப்பட்டார். 2014  ஆம் ஆண்டில் ஜி. கே. வாசன் தமிழ் மாநில காங்கிரசு கட்சிக்குப் புத்துயிரளித்தார். தமிழ் மாநில காங்கிரசு கட்சி  மக்கள் நலக் கூட்டணி மற்றும் தேசிய முற்போக்கு திராவிட கழகத்துடன் கூட்டணி அமைத்து, 2016 ஆம் ஆண்டு மாநில சட்டமன்றத் தேர்தலில் போட்டியிடத் தமிழ் மாநில காங்கிரசு அறிவித்த 26 வேட்பாளர்களில் ஒருவராக ஜேக்கப்புக்கு கிள்ளியூர் தொகுதி மீண்டும் ஒருமுறை ஒதுக்கப்பட்டது. ஆனால் ஒரு வாரத்துக்குப் பின் டி. குமாரதாஸ் கிள்ளியூர் தொகுதியின் தமிழ் மாநில காங்கிரசு வேட்பாளரென மறுஅறிவிப்பு செய்யப்பட்டது. ஆனால் அத்தேர்தலில் இத்தொகுதியில், இந்திய தேசிய காங்கிரசு வேட்பாளர்  எஸ். ராஜேஷ்குமார் வெற்றி பெற்றார்.

## மேற்கோள்கள்

பகுப்பு:1953 பிறப்புகள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ் மாநில காங்கிரசு அரசியல்வாதிகள்
பகுப்பு:2018 இறப்புகள்
பகுப்பு:கன்னியாகுமரி மாவட்ட அரசியல்வாதிகள்
பிரதாப்கர் சட்டமன்றத் தொகுதி

**பிரதாப்கர் சட்டமன்றத் தொகுதி** (*Pratapgarh, Tripura Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது மேற்கு திரிபுரா மாவட்டத்தில் உள்ளது. இந்த சட்டமன்றத் தொகுதி பட்டியல் சாதியினருக்கு ஒதுக்கப்பட்டுள்ளது. இது மேற்கு திரிபுரா மக்களவைத் தொகுதியின் ஒரு பகுதியாகும்.

## சட்டமன்ற உறுப்பினர்கள்
★தேர்தல் மூலம்

## தேர்தல் முடிவுகள்
### 2023

 

## மேலும் பார்க்கவும்
* திரிபுரா சட்டப் பேரவையின் தொகுதிகளின் பட்டியல்
* மேற்கு திரிபுரா மாவட்டம்
* பிரதாப்கர்
* திரிபுரா மேற்கு (லோக்சபா தொகுதி)

## மேற்கோள்கள்

பகுப்பு:திரிபுரா சட்டமன்றத் தொகுதிகள்
பகுப்பு:மேற்கு திரிப்புரா மாவட்டம்
சாம்சுல் அக்கு

**சாம்சுல் அக்கு**  (*Shamsul Hoque*)  இந்தியாவைச் சேர்ந்த ஓர் அரசியல்வாதியாவார்.  வங்காள அரசியல்வாதியான இவர் மேகாலயா சட்டப் பேரவையில் மகேந்திரகஞ்ச் தொகுதியின் தொடக்கத் தலைவராக இருந்தார். 

## வாழ்க்கை
மேகாலயாவின் கரோ மலைப்பகுதியில் உள்ள மச்சர்சார் கிராமத்தில் ஒரு  வங்காள இசுலாமிய  குடும்பத்தில் சாம்சுல் அக்கு பிறந்தார்.  ஒரு சுயேச்சை வேட்பாளராக இருந்த போதிலும், இவர் மாநிலத்தின் முதல் தேர்தலில் இந்திய தேசிய காங்கிரசு கட்சியின்  கெளராம் பர்மனை தோற்கடித்தார், இதனால் தென் மேற்கு கரோ இல்சு மாவட்டத்தின் மகேந்திரகஞ்ச் தொகுதியில் ஓர் இடத்தை வென்றார். சாம்சுல் அக்கின் பங்களிப்பில் மகேந்திரகஞ்ச் மின்மயமாக்கல் கோரிக்கையும் இருந்தது.  1974 ஆம் ஆண்டு சூலை மாதம் 14 ஆம் தேதியன்று அன்று, எல்லைப் பாதுகாப்புப் படை மச்சர்சார் மற்றும் அதைச் சுற்றியுள்ள கிராமங்களில் அட்டூழியங்களைச் செய்தது. சாம்சுல் அக்கு தனது உறுப்பினர்களைப் பாதுகாக்க முயன்றார், ஆனால் எல்லைப் பாதுகாப்புப் படையினரால் கடத்திச் செல்லப்பட்டார் மற்றும் அவர்களின் அருகிலுள்ள சோதனைச் சாவடியில் அடைக்கப்பட்டார். உள்ளூர் காவல்துறையினர்  அடுத்த நாள் இவரை  விடுவித்தனர். 

1978 மற்றும் 1983 ஆம் ஆண்டுகளில் நடைபெற்ற  மேகாலயா சட்டமன்றத் தேர்தல்களிலும் சாம்சுல் அக்கு போட்டியிட்டார். ஆனால் இரண்டு தேர்தல்களிலும் இரண்டாவது இடத்தை மட்டுமே பெற்றார். 

## மேற்கோள்கள்

பகுப்பு:மேகாலயா அரசியல்வாதிகள்
பகுப்பு:மேகாலயா நபர்கள்
பகுப்பு:இந்திய அரசியல்வாதிகள்
சஃபியா சுபைர்

**சஃபியா சுபைர்** (*Shafia Zubair*) இந்தியாவைச் சேர்ந்த ஓர் அரசியல்வாதியாவார். இராசத்தான் மாநிலத்தைச் சேர்ந்த இவர் இந்திய தேசிய காங்கிரசு கட்சியில் உறுப்பினராக இருந்தார்.  2019 ஆம் ஆண்டு சனவரி மாதம் 31 ஆம் தேதியன்று ராம்கர், அல்வாரில் இருந்து இராசத்தான் மாநிலத்தின் சட்டப் பேரவை உறுப்பினராகத் தேர்ந்தெடுக்கப்பட்டார்   12,221 வாக்குகள் வித்தியாசத்தில் பாரதிய சனதாவின் இவரை நெருங்கிய போட்டியாளரை தோற்கடித்தார். அகில இந்திய காங்கிரசு குழு  செயலாளர் சுபைர் கானின் மனைவி ஆவார். சஃபியா சுபைர் முன்பு இந்திய தேசிய காங்கிரசு கட்சியிலிருந்து அல்வாரின் (2010-2015) மாவட்டப் பிரமுகராக இருந்தார்.

## மேற்கோள்கள்


பகுப்பு:1967 பிறப்புகள்
பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:ராஜஸ்தான் அரசியல்வாதிகள்
பகுப்பு:இராசத்தான் சட்டமன்ற உறுப்பினர்கள்
பகுப்பு:இராசத்தான் சட்டமன்ற பெண் உறுப்பினர்கள்
அகோகோதே-19

**அகோகோதே-19 (WASP - 19)** என்பது முறைப்படி வாட்டில் என்று பெயரிடப்பட்ட ஒரு விண்மீன் ஆகும் , இது தெற்கு அரைக்கோளத்தின் வேலா விண்மீன் குழுவில் சுமார்   தொலைவில் அமைந்துள்ளது. இந்த விண்மீன் இறுக்கமான வட்டணையில் பரவும் சூடான வியாழன் வகைக் கோளை வைத்திருப்பது கண்டறியப்பட்டுள்ளது.

அகோகோதே - 19 சூரியனை விட பழமையானது , சூரிய ஒளிக்கு மேலே அடர்தனிமங்களின் ஒரு பகுதியை கொண்டுள்ளது.  இது மாபெரும்  கோளால் நெருக்கமான  வட்டணையில் உருவாக்கப்பட்ட ஒதங்களால்  வேகமாகச் சுழல்கிறது.

## பெயரிடல்
*அகோகோதே - 19* என்ற பெயர் அகல் கோணக் கோள் தேட்டத் திட்டத்தின்வழி ஒரு  கோளைக் கொண்ட 19 வது விண்மீன்  என்பதை  இது குறிக்கிறது.

2022  ஆகத்தில் , இந்தக் கோள் அமைப்பு மூன்றாவது பெயர்  புற உலகங்கள் திட்டத்தால் பெயரிடப்பட்ட 20 அமைப்புகளில் சேர்க்கப்பட்டது.  ஏர்ௐஅப்பட்ட பெயர்கள் வீலர்ஸ் ஹில்லில் உள்ள பிராண்டன் பார்க் தொடக்கப்பள்ளியைச் சேர்ந்த ஒரு குழுவால் முன்மொழியப்பட்டு ஜூன் 2023 இல் அறிவிக்கப்பட்டன.  அகோகோதே - 19 விண்மீனுக்கு " வாட்டில் " என்று பெயரிடப்பட்டது மேலும் அதன் கோளுக்கு " பாங்க்சியா " என்று பெயரிடப்பட்டது.  இது தாவரப் பேரினமான வாட்டிலையும் (குறிப்பாக கோல்டன் வாட்டில் *அக்கேசியா பைக்னந்தா)*  பாங்க்சியாவையும் (குறிப்பாக ஸ்கார்லெட் பாங்க்சியா பாங்க்சியாக் கோக்கினியா) குறிக்கிறது.

## கோள் அமைப்பு
2009 ஆம் ஆண்டில்,   அகல் கோணக் கோள் தேட்டத் திட்டம் , இந்த  விண்மீனுக்கு மிக அருகில் ஒரு சூடான வியாழன் வகை புறக்கோள்  அகோகோதே - 19பி சுற்றிவருவதாகவும், அந்தக்  காலத்தில் அறியப்பட்ட எந்தக் கடப்புவகைப் புறக்கோளினும்  குறுகிய வட்டணை அலைவுநேரத்துடன்  அமைவதாகவும் அறிவித்தது.

## மேலும் காண்க

* சூரியனுக்கு அப்பாற்பட்ட  கோள்களின் பட்டியல்

## மேற்கோள்கள்

பகுப்பு:முதன்மை வரிசை விண்மீன்கள்
பகுப்பு:வேலா விண்மீன்குழாம்
எர்ரா நாராயணசுவாமி

**எர்ரா நாராயணசுவாமி** (Yerra Narayanaswamy) (30 ஏப்ரல் 1931 - 29 மார்ச் 2023) ஓர் இந்திய அரசியல்வாதி ஆவார். இவர் தெலுங்கு தேசம் கட்சியின் உறுப்பினராக இந்திய நாடாளுமன்றத்தின் மேலவையான மாநிலங்களவையில் ஆந்திரப் பிரதேசத்தை பிரதிநிதித்துவப்படுத்தி நாடாளுமன்ற உறுப்பினராக இருந்தார்.   

நாராயணசுவாமி 29 மார்ச் 2023 அன்று இறந்தார். 

## மேற்கோள்கள்

பகுப்பு:தெலுங்கு தேசம் கட்சி அரசியல்வாதிகள்
பகுப்பு:2023 இறப்புகள்
பகுப்பு:1931 பிறப்புகள்
நெமாசுபிசு அழகு

**நெமாசுபிசு அழகு** (*Cnemaspis azhagu*) என்பது  *நெமாசுபிசு* பேரினத்தினைச் சார்ந்த மரப்பல்லி சிற்றினம் ஆகும். இந்த மரப்பல்லி இந்தியாவில் மட்டுமே வாழக்கூடிய அகணிய உயிரி ஆகும். இது பகல் நேரங்களில் பாறைகளில் வாழும், பூச்சிகளை உண்ணும் தன்மையுடையது.

## மேற்கோள்கள்

* நெமாசுபிசு அழகு

பகுப்பு:இந்திய ஊர்வன
பகுப்பு:இந்திய அகணிய உயிரிகள்
ஆனந்தன் மரப்பல்லி

**ஆனந்தன் மரப்பல்லி** (*Anandan's day gecko*) என்பது *நெமாசுபிசு* பேரினத்தினைச் சார்ந்த சிற்றினம் (*Cnemaspis anandani*-*நெமாசுபிசு ஆனந்தனி*) ஆகும். இது இந்தியாவில் தமிழ்நாட்டில் மட்டுமே காணப்படும் அகணிய உயிரி. இது பகலாடி வகையின. ஆனந்தன் மரப்பல்லி பாறைகளில் வாழ்கின்றது. பூச்சி உண்ணும் மரப்பல்லி சிற்றினமாகும்.

## மேற்கோள்கள்

* சினிமாஸ்பிஸ் ஆனந்தனி

பகுப்பு:இந்திய ஊர்வன
இலால்சந்து கட்டாரியா

**இலால்சந்து கட்டாரியா**  (*Lalchand Kataria*)  இந்தியாவைச் சேர்ந்த ஓர் அரசியல்வாதியாவார். 1968 ஆம் ஆண்டு சூன் மாதம்  12 ஆம் தேதியன்று இவர் பிறந்தார்.  இந்திய தேசிய காங்கிரசு கட்சியைச்  சேர்ந்த இவர் 2009 ஆம் ஆண்டு நடைபெற்ற தேர்தலில்  இராசத்தானின் செய்ப்பூர் கிராமப்புறத் தொகுதியில் போட்டியிட்டு  இந்திய நாடாளுமன்றத்தின் கீழ் சபையான மக்களவைக்கு தேர்ந்தெடுக்கப்பட்டார்.  மன்மோகன் சிங்கின் இரண்டாவது  அமைச்சரவையில் பாதுகாப்புத் துறை அமைச்சராக இருந்தார்.  பின்னர் 2003 ஆம் ஆண்டில் அமர் தொகுதியில் போட்டியிட்டு இராசத்தான்  சட்டமன்ற உறுப்பினராகத் தேர்ந்தெடுக்கப்பட்டார். 2018 ஆம் ஆண்டு முதல் இராசத்தான் அமைச்சரவையில் ஓர் அமைச்சராக இருந்து வருகிறார் 

## மேற்கோள்கள்

## புற இணைப்புகள்

* லோக்சபா இணையதளத்தில் அதிகாரப்பூர்வ வாழ்க்கை வரலாற்று ஓவியம்

பகுப்பு:15வது மக்களவை உறுப்பினர்கள்
பகுப்பு:1968 பிறப்புகள்
பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:இராசத்தான் சட்டமன்ற உறுப்பினர்கள்
நெமாசுபிசு ஆண்டர்சோனி

**நெமாசுபிசு ஆண்டர்சோனி** (*Cnemaspis azhagu*) என்பது  *நெமாசுபிசு* பேரினத்தினைச் சார்ந்த மரப்பல்லி சிற்றினம் ஆகும். இந்த மரப்பல்லி இந்தியாவில் அந்தமான் தீவுகளில் வாழக்கூடிய அகணிய உயிரி ஆகும்.

## பெயரிடல்
இதனுடைய சிற்றினப் பெயரானது இதன் மாதிரியினை இந்திய அருங்காட்சியகத்திற்கு வழங்கிய ஏ. ஆர். ஆண்டர்சன் நினைவாக இடப்பட்டது.

## விளக்கம்
*நெ. ஆண்டர்சோனி* ஒட்டுமொத்த முதுகுப்புறமும் வெளிர் நிறத்திலிருந்து அடர் பழுப்பு நிறம் வரை மாறுபடும், வயிற்றுப் பகுதி ஒரே மாதிரியான நுரை வெள்ளை நிறத்தில் காணப்படும்.

## மேற்கோள்கள்

பகுப்பு:இந்திய ஊர்வன
பகுப்பு:இந்திய அகணிய உயிரிகள்
சூரக்கோட்டுக்காவு பகவதி கோயில்

**சூரக்கோட்டுக்காவு பகவதி கோயில்** (*Choorakkottukavu Bhagavathy Temple*) என்பது இந்தியாவின் கேரளா மாநிலம் திருச்சூர் மாவட்டத்தில் உள்ள சூரகட்டுகராவில் அமைந்துள்ள ஓர் இந்துக் கோயிலாகும். ஆண்டுதோறும் நடைபெறுகின்ற திருச்சூர் பூரம் விழாவில் இக்கோயிலும் கலந்துகொள்கிறது.    

## மேற்கோள்கள்


## படத்தொகுப்பு

file:Choorakkattukara karthika festival 2011 DSCN1234.JPG|கார்த்திகை விளக்கு
file:901_Aarattu_By_ManojK.JPG|கோயில் குளம், ஆராட்டு
file:4 Choorakkottukavu By ManojK.JPG|பூரம் கொடியேற்றம், மேளம்  (2012)
file:5_Pooram_Kodiyeettam_By_ManojK.JPG|பூரம் கொடியேற்றம்
file:902 Choorakkottukavu By ManojK.JPG|காலை மேளம்
file:909 Pooram Purappadu By ManojK.JPG|பூரம் புறப்பாடு
file:910 A Pooram Yathra By ManojK.JPG|பறையெடுப்பு
file:917 Cheru Pooram Choorakkottukaavu By ManojK.JPG|படிஞ்சாரே நாடா, திருச்சூர் பூரம்


பகுப்பு:Coordinates on Wikidata
பகுப்பு:திருச்சூர் மாவட்டத்திலுள்ள பகவதி அம்மன் கோயில்கள்
கனிமங்கலம் சாஸ்தா கோயில்

**கனிமங்கலம் சாஸ்தா கோயில்**  இந்தியாவின் கேரளாவின் திருச்சூர் நகரத்தில்  கனிமங்கலத்தில் உள்ள இந்துக் கோயிலாகும். இக்கோயிலின் மூலவர் அய்யப்பன் ஆவார். இது புகழ்பெற்ற திருச்சூர் பூர விழாவில் கலந்துகொள்கின்ற முக்கியமான கோயிலாகும்.  வடக்குநாதன் கோயிலில் நுழையும் முதல் பூரம் கனிமங்கலம் சாஸ்தா ஆகும்.    திருச்சூர் பூரத்தில் கலந்துகொள்கின்ற  அனைத்து அம்மன்களையும் காப்பவராக கனிமங்கலம் சாஸ்தா கருதப்படுகிறார்.

## மேற்கோள்கள்

பகுப்பு:திருச்சூர் மாவட்டத்திலுள்ள இந்துக் கோயில்கள்
லாலூர் பகவதி கோயில்

**லாலூர் பகவதி கோயில்**  இந்தியாவின் கேரளாவின் திருச்சூர் நகரத்தில் லாலூரில் அமைந்துள்ள ஒரு இந்துக் கோயிலாகும். இக்கோயிலானது கொச்சி தேவசம் போர்டு கட்டுப்பாட்டில் உள்ளது. இக்கோயிலில் ஆண்டுதோறும் திருச்சூர் பூரம் விழா சிறப்பாகக் கொண்டாடப்படுகிறது. பரசுராமரால் கண்டுபிடிக்கப்பட்ட கேரளாவில் உள்ள 108 துர்க்கை கோயில்களில் இக்கோயிலும் ஒன்றாகும். 

## மேற்கோள்கள்

பகுப்பு:திருச்சூர் மாவட்டத்திலுள்ள பகவதி அம்மன் கோயில்கள்
அகோகோதே-25

**அகோகோதே-25 (WASP - 25)** என்பது கடற்பாம்பு விண்மீன் குழுவில் உள்ள ஒரு மஞ்சள் முதன்மை வரிசை  விண்மீனாகும். 

## விண்மீன் பான்மைகள்
அகோகோதே - 25 என்பது சூரிய அளவில் 85%  பொன்ம(உலோக) உட்கூறுள்ள ஒரு இளம் விண்மீன். இது முதன்மை வரிசைக்குள் நுழைந்துள்ளது.

## கோள் அமைப்பு
சூடான  வியாழன்ஙைக் கோளான  அகோகோதே - 25b  எனும் புறக்கோள் 2010  ஆம் ஆண்டில் WASP -25  விண்மீனைச் சுற்றி வருவது கண்டறியப்பட்டது.  . கோளின் சமனிலை வெப்பநிலை 1212 கெ. ஆகும். 2011 ஆம் ஆண்டில் உரோசிட்டர் - மெக்ளாலின் விளைவு அடிப்படையிலான ஆய்வில் , கோளின் வட்டணை  தாய் விண்மீனின் சுழற்சி அச்சுக்கு மிதமான  14.66.7  பாகைக்குச் சமமான தளப்பிறழ்வைக் கொண்டிருப்பதைக் கண்டறிந்தது. 2018  ஆண்டில் ஒரு வாழ்விட ஆய்வு  புறக்கோள்  அகோகோதே - 25b,  தாய் விண்மீனின்ன் வாழக்கூடிய மண்டலத்தில் கோள்  வட்டணைகளின்  நிலைப்பைப் பேரளவில் மாற்றாது என்று கண்டறியப்பட்டது.

## மேற்கோள்கள்

பகுப்பு:முதன்மை வரிசை விண்மீன்கள்
பகுப்பு:கடற்பாம்பு விண்மீன்குழாம்
குர்தி விக்கிப்பீடியா

**குர்தி விக்கிப்பீடியா** (**Kurdish Wikipedia;** (, ) குர்தி மொழியின் இரண்டு வடிவங்களில் (குர்மன்ஜி மற்றும் சொரானி) எழுதப்பட்ட இரண்டு விக்கிப்பீடியா பதிப்புகளைக் குறிக்கிறது

இதன் அசல் பதிப்பு சனவரி 2004-ல் நிறுவப்பட்டது. நவம்பர் 2023 நிலவரப்படி, குர்மஞ்சி விக்கிப்பீடியாவில்  கட்டுரைகளும், சொரானி விக்கிப்பீடியாவில்  கட்டுரைகளும் உள்ளன. திமிலி மற்றும் தெற்கு குர்தி மொழிகளுக்கான இரண்டு விக்கிப்பீடியா பதிப்புகளும் உள்ளன, பிந்தியது இன்னும் சோதனை கட்டத்தில் உள்ளது.

## வரலாறு
குர்தி விக்கிப்பீடியா சனவரி 7, 2004-ல் நிறுவப்பட்டது. ஒரே நேரத்தில் குர்மஞ்சி மற்றும் சொரானியில் கட்டுரைகளைக் கொண்டிருக்கும் வகையில் இந்த விக்கிப்பீடியா வடிவமைக்கப்பட்டுள்ளது. ஆகத்து 12, 2009-ல், குர்தி விக்கிப்பீடியா தொழில்நுட்ப மற்றும் மொழியியல் சிக்கல்களால் இரண்டு பதிப்புகளாகப் பிரிக்கப்பட்டது. பழைய பதிப்பு (கு.) குர்மஞ்சி குர்தி விக்கிப்பீடியாவாகவும், சொரானி குர்தி விக்கிப்பீடியாவுக்காகவும் உருவாக்கப்பட்ட புதிய பதிப்பு (ckb.) ஆகவும் இருந்தது.

## மேலும் பார்க்கவும்

* குர்மஞ்சி குர்திஷ் விக்கிபீடியா
* சொரானி குர்திஷ் விக்கிபீடியா
* திமிலி விக்கிபீடியா

## படங்கள்

Kurdish teachers Wikipedia training Wikimedia UK 18.jpg|குர்தி பெண்கள் 2016-ல் இலண்டனில் நடைபெற்ற பயிற்சி வகுப்பில்
Kurdish teachers Wikipedia training Wikimedia UK 13.jpg|
Kurdish Cultural Centre Wikipedia training 05 copy.jpg|


## மேற்கோள்கள்

## வெளி இணைப்புகள்

; குர்தி (குர்மஞ்ஜி)
;* குர்மஞ்சி குர்திஷ் விக்கிபீடியா
;* குர்மஞ்சி குர்திஷ் விக்கிபீடியா மொபைல் பதிப்ப

## குர்தி (சொரானி)

* சொரானி குர்திஷ் விக்கிபீடியா
* சொரானி குர்திஷ் விக்கிபீடியா மொபைல் பதிப்பு

## விக்கிமீடியா

பகுப்பு:மொழிவாரி விக்கிப்பீடியாக்கள்
எம். வி. இராச்சசேகரன்

**எம்.வி. இராச்சசேகரன்** (*M. V. Rajasekharan*) இந்தியாவைச் சேர்ந்த ஓர் அரசியல்வாதியாவார். 1928 ஆம் ஆண்டு செப்டம்பர் மாதம் 12 ஆம் தேதியன்று இவர் பிறந்தார். இந்திய தேசிய காங்கிரசு கட்சியில் உறுப்பினராகச் செயல்பட்டார். கர்நாடக அரசின் மேலவையில் கர்நாடகா சட்ட மேலவை உறுப்பினராக இருந்தார். இந்திய அரசின் திட்டமிடல் துறை அமைச்சராகவும் இருந்தார். 2020 ஆம் ஆண்டு ஏப்ரல் மாதம் 13 ஆம் தேதியன்று காலமானார்.

## மேற்கோள்கள்

## புற இணைப்புகள்
* Profile on Rajya Sabha website

பகுப்பு:1928 பிறப்புகள்
பகுப்பு:2020 இறப்புகள்
பகுப்பு:கர்நாடக அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:இந்திய நாடாளுமன்ற உறுப்பினர்கள்
தேவிநேனி நேரு

**தேவிநேனி நேரு** (*Devineni Nehru*) (பிறப்பு **தேவிநேனி ராஜசேகர்** ; 22 ஜூன் 1954 - 17 ஏப்ரல் 2017) இந்தியாவின் ஆந்திரப் பிரதேசத்தின் கிருஷ்ணா மாவட்டத்திலுள்ள காங்கிபாடு சட்டமன்றத் தொகுதியைப் பிரதிநிதித்துவப்படுத்திய சட்டமன்ற உறுப்பினராவார்.

## வாழ்க்கை
நேரு, 1954 ஜூன் 22 அன்று விசயவாடாவில் பிறந்தார். விஜயவாடாவில் உள்ள ஒரு கல்லூரியில் இளங்கலை பட்டம் பெற்றார். இவர் இல்ட்சுமி என்பவரை மணந்தார். இவர்களுக்கு கிராந்தி என்ற மகளும், தேவிநேனி அவினாசு என்ற மகனும் உள்ளனர்.

## தொழில்
மறைந்த முதல்வர் என். டி. ராமராவின் தெலுங்கு தேசம் கட்சியின் அமைச்சரவையில் ராஜசேகர் (1994-96) அமைச்சராகப் பணியாற்றினார். ராஜசேகர் காங்கிபாடு சட்டமன்றத் தொகுதியில் இருந்து ஐந்து முறை (1983, 1985, 1989, 1994 மற்றும் 2004) எம்எல்ஏவாக வெற்றி பெற்றார். 2004இந்திய தேசிய காங்கிரசு கட்சியிலிருந்து வெற்றி பெற்றார். 2009 தேர்தலில் 190 வாக்குகள் வித்தியாசத்தில் தோல்வியடைந்தார். 2009 தேர்தலில் 190 வாக்குகள் வித்தியாசத்தில் தோல்வியடைந்தார். ஆந்திர மாநிலப் பிரிவினைக்குப் பிறகு நடந்த 2014 தேர்தலிலும் தோற்றார். பின்னர் மீண்டும் தெலுங்கு தேசம் கட்சியில் இணைந்தார்.

இவர் 17 ஏப்ரல் 2017 அன்று ஐதராபாத்தில் உள்ள அவரது வீட்டில் மாரடைப்பால் இறந்தார்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:கிருஷ்ணா மாவட்ட மக்கள்
பகுப்பு:தெலுங்கு தேசம் கட்சி அரசியல்வாதிகள்
பகுப்பு:2017 இறப்புகள்
பகுப்பு:1954 பிறப்புகள்
சலம் (நடிகர்)

**சலம்** (இயற்பெயர்:**சிம்காசலம் கொரடா** ) (18 மே 1929 – 4 மே 1989) இந்திய திரைப்பட நடிகரும் தயாரிப்பாளரும் ஆவார். முதன்மையாக தெலுங்குத் திரைப்படங்களிலும், தெலுங்கு நாடகங்களிலும் இவரது படைப்புகளுக்குப் பெயர் பெற்றவர். 1971 இல் இவர் 19 வது தேசிய திரைப்பட விருது வென்ற *மட்டிலோ மாணிக்யம்* என்ற தெலுங்குத் திரைப்படத்தைத் தயாரித்து நடித்திருந்தார். 30 ஆண்டுகால திரையுலக வாழ்க்கையில், சலம் ஏறத்தாழ 150 படங்களில் பல்வேறு வேடங்களில் நடித்துள்ளார்.

## தனிப்பட்ட வாழ்க்கை
இரமணகுமாரியை மணந்த சலம், தனது பெயரை இரமணா சலம் என மாற்றிக்கொண்டார். இவர்களுக்கு 3 குழந்தைகள் உள்ளனர். இரமண குமாரி 1964இல் தீ விபத்தில் இறந்தார். சலம் பின்னர்  1972 இல் *தண்டுருலு கொடுகுலு என்ற* தனது முதல் படத்தில் அவருடன் நடித்த ஊர்வசி சாரதாவை மணந்தார். பின்னர் இவர்கள் 1984 இல் விவாகரத்து செய்தனர் 

## இறப்பு
1989 மே 4 அன்று சலம் இறந்தார். மதுவுக்கு அடிமையானதால், இறுதி நாட்களில் மன உளைச்சலுக்கு ஆளானார்.

### தயாரிப்பாளர்

* *சம்பராலா ராம்பாபு* (1970)
* *மட்டிலோ மாணிக்யம்* (1971)
* *பெல்லி சேசி சூப்பிஸ்டாம்* (1983)

## விருதுகள்
; தேசிய திரைப்பட விருதுகள்

தெலுங்கில் சிறந்த திரைப்படம் (தயாரிப்பாளர்) *மட்டிலோ மாணிக்யம்*

## மேற்கோள்கள்

## வெளி இணைப்புகள்
*

பகுப்பு:1929 பிறப்புகள்
பகுப்பு:1989 இறப்புகள்
பகுப்பு:மேற்குக் கோதாவரி மாவட்ட மக்கள்
பகுப்பு:தெலுங்குத் திரைப்பட நடிகர்கள்
பகுப்பு:இந்தித் திரைப்பட நடிகர்கள்
பகுப்பு:தமிழ்த் திரைப்பட நடிகர்கள்
துளிபல்லா வீரையா சௌத்ரி

**துளிபல்லா வீரையா சௌத்ரி** ( *Dhulipalla Veeraiah Chowdary* ) தெலுங்கு தேசம் கட்சியைச் சேர்ந்த இந்திய அரசியல்வாதியும், ஆந்திரப் பிரதேச சட்டப் பேரவையின் முன்னாள் உறுப்பினரும் ஆவார். என். டி. ராமராவ் ஆட்சிக் காலத்தில் ஆந்திரப் பிரதேச அரசில் வருவாய்த் துறை அமைச்சராக இருந்தார்.

இவர் 1983 முதல் 1994 வரை பொன்னூர் சட்டமன்றத் தொகுதியின்  சட்டமன்ற உறுப்பினராக பணியாற்றினார்   சங்கம் பால் பண்ணை உற்பத்தியாளர் நிறுவனத்தின் வளர்ச்சி மற்றும் வெற்றியில் இவர் முக்கியப் பங்கு வகித்துள்ளார்.

குறிப்பாக ஆந்திராவின் குண்டூர் மாவட்டத்திலுள்ள கிராமப்புற பால் உற்பத்தி செய்யும் விவசாயிகளின் வாழ்க்கையை மேம்படுத்த இவர் பாடுபட்டார். பால் உற்பத்தியாளர்களுடனான தொடர்புக்காக இவர் பிரபலமாக **பால வீரையா** என அறியப்பட்டவர். பால் பண்ணைத் தொழிலுக்கு இவர் ஆற்றிய பங்களிப்பை அங்கீகரித்து, ஐதராபாத்தில் உள்ள ஆந்திரப் பிரதேச பால் வளர்ச்சிக் கூட்டுறவு கூட்டமைப்பின் தலைவர் பொறுப்பு இவருக்கு வழங்கப்பட்டது.

## மேற்கோள்கள்

பகுப்பு:1994 இறப்புகள்
பகுப்பு:1942 பிறப்புகள்
பகுப்பு:தெலுங்கு தேசம் கட்சி அரசியல்வாதிகள்
மெராச்சூதீன் படேல்

**மெராச்சூதீன் படேல்**  (Merajuddin Patel) இந்தியாவைச் சேர்ந்த ஓர் அரசியல்வாதியாவார்.  கர்நாடக மாநிலத்தைச் சேர்ந்த  இவர் . உம்னாபாத்து சட்டமன்றத் தொகுதியில் (1994 மற்றும் 2004) இரண்டு முறை சட்டமன்ற உறுப்பினராக இருந்தார்.    இயே.எச்.படேல் அமைச்சரவையில்   நகராட்சி  நிர்வாக அமைச்சராகவும், தரம் சிங் அமைச்சரவையில் கால்நடை பராமரிப்பு மற்றும் வக்ஃபு வாரிய அமைச்சராகவும் பணியாற்றினார்.  இறக்கும் போது சனதா தளம் (மதச்சார்பற்ற) மாநிலத் தலைவராக இருந்தார். ஒரு மனைவி மற்றும் ஏழு மகள்களை குடும்பமாக விட்டுச் சென்றார்.

## மேற்கோள்கள்

## புற இணைப்புகள்
* மெராச்சூதீன் படேல் வாக்குமூலம்

பகுப்பு:1955 பிறப்புகள்
பகுப்பு:கர்நாடக அரசியல்வாதிகள்
பகுப்பு:2008 இறப்புகள்
பகுப்பு:கர்நாடக சட்டமன்ற உறுப்பினர்கள்
சித்தப்பா காம்ப்ளி

thumb| ஊப்ளி-தார்வாடா நகராட்சி ஆணையத்திற்கு அருகில் சர் சித்தப்பா காம்பளி சிலை

**சித்தப்பா தொட்டப்பா காம்ப்ளி**  (*Siddappa Totappa Kambli*)  இந்தியாவைச் சேர்ந்த ஓர் அரசியல்வாதியாவார்.''' 1882-1956 ஆம் ஆண்டுகள்  காலத்தில் இவர் வாழ்ந்தார்.  நவீன கர்நாடகாவின் ஊப்ளி நகரத்தைச் சேர்ந்த  ஓர்  அரசியல்வாதியாக அறியப்படுகிறார். 

## வாழ்க்கைக் குறிப்பு
பிரித்தானிய காலனித்துவ காலத்தில், காம்ப்ளி பம்பாய் சட்ட சபையின் உறுப்பினராக இருந்தார், அங்கு இவர் அதன் துணைத் தலைவராக தேர்ந்தெடுக்கப்பட்டார்.   இரட்டை ஆட்சி  முறையின் கீழ், இவர் 1930  ஆம் ஆண்டு முதல் 1934  ஆம் ஆண்டு வரை விவசாய அமைச்சராகவும், 1932 ஆம் ஆண்டு முதல் 1937 ஆம் ஆண்டு வரை கல்வி அமைச்சராகவும் பணியாற்றினார் 

1937 மாகாணத் தேர்தலுக்குப் பிறகு, தொழிலதிபர் தஞ்சிசா கூப்பரின் கீழ் ஓர் அரசாங்கம் அமைக்கப்பட்டது, அங்கு காம்ப்ளி கல்வி, கலால் மற்றும் விவசாய அமைச்சராக நியமிக்கப்பட்டார்.  கல்வி அமைச்சராக இருந்த காம்ப்ளி, தார்வாட்டில் கர்நாடக பல்கலைக்கழகத்தை நிறுவுவதற்கு பொறுப்பேற்றார்.

இந்தியா சுதந்திரம் அடைந்த பிறகு, காம்ப்ளி கிசான் மசுதூர் பிரச்சா கட்சியில் சேர்ந்தார். கர்நாடகாவை ஒன்றிணைப்பதில்  இவருக்கும் பங்கு உண்டு.   சித்தப்பா காம்ப்ளி 1956 ஆம் ஆண்டில்  இறந்தார்.

## மேற்கோள்கள்

பகுப்பு:1956 இறப்புகள்
பகுப்பு:கர்நாடக அரசியல்வாதிகள்
பகுப்பு:1882 பிறப்புகள்
பகுப்பு:கர்நாடக சட்டமன்ற உறுப்பினர்கள்
பி. ஜி. வி. ஆர். நாயுடு

**பி.ஜி.வி.ஆர். நாயுடு** (*P.G.V.R. Naidu*) எனவும் அறியப்படும் **பெத்தகம்செட்டி கானா வெங்கட ரெட்டி நாயுடு** ஓர் இந்திய அரசியல்வாயாவார்.

இவர் விசாகப்பட்டினம் மாவட்டத்தில் உள்ள கோபாலப்பட்டினத்தில் பிறந்தார். இவரின் தந்தை பெ. அப்பலா நரசிம்மம், அனகப்பல்லி மக்களவைத் தொகுதியின் உறுப்பினராவார்.

சர்வதேச கைப்பந்தாட்ட வீரரான இவர் ஆந்திர பிரதேச கைப்பந்தட்டச் சங்கத்தின்  தலைவராக இருந்தார்.

## அரசியல் வாழ்க்கை

இவர் 1999 இல் பெந்துர்த்தி சட்டமன்றத் தொகுதியின் துரோணம்ராஜு சீனிவாச ராவை தோற்கடித்து உறுப்பினரானார். 2009 இல், இவர் பிரசா ராச்யம் கட்சியில் சேர்ந்து, விசாகப்பட்டினம் மேற்கு சட்டமன்றத் தொகுதியில் போட்டியிட்டார். ஆனால் மல்லா விஜய பிரசாத்திடம் 4144 வாக்குகள் வித்தியாசத்தில் தோல்வியடைந்தார்.

2014-ல் விசாகப்பட்டினம் மேற்கு சட்டமன்றத் தொகுதியில் மீண்டும் போட்டியிட்டு தாடி ரத்னாகரை தோற்கடித்து அதிக வாக்குகள் வித்தியாசத்தில் 30,857 வாக்குகள் பெரும்பான்மையுடன் வெற்றி பெற்றார். 2019 ஆம் ஆண்டில், மீண்டும் அதே தொகுதியில் போட்டியிட்டு  மல்லா விஜய் பிரசாத்தை தோற்கடித்து 18,981 வாக்குகள் பெரும் பெரும்பான்மையுடன் வென்றார். 2017 முதல் 2019 வரை அரசாங்க கொறடாவாகவும் பணியாற்றினார் 

## மேற்கோள்கள்

பகுப்பு:தெலுங்கு தேசம் கட்சி அரசியல்வாதிகள்
பகுப்பு:இந்திய அரசியல்வாதிகள்
பகுப்பு:வாழும் மக்கள்
பகுப்பு:1969 பிறப்புகள்
அகோகோதே - 26

**அகோகோதே-26 (WASP-26)** என்பது  திமிங்கில விண்மீன் குழுவில் உள்ள ஒரு மஞ்சள் முதன்மை வரிசை விண்மீனாகும் .

## விண்மீன் பான்மைகள்
அகோகோதே - 26 என்பது முதன்மை வரிசை விட்டு வெளியேறுவதற்கு  அணுக்கமான ஒரு பழைய விண்மீனாகும் , மேலும் இது ஒரு பரந்த  இரும விண்மீனின் ஒரு பகுதியாகும் கணிக்கப்பட்ட பிரிப்பு 3800 வானியல் அலகுகள் ஆகும். அதன் துணையன்  4600 கெ.விளைவுறு வெப்பநிலையையும் 13.6  தோற்றப் பொலிவுப் பருமையையும் கொண்ட செங்குறுமீன் ஆகும்.  - 26 ஆனது F7 வகை முதன்மை வரிசை  விண்மீனுக்கு அருகில் உள்ள சராசரி புறஊதா  ஒளிப் பாயத்துடன் அடிக்கடி வெடிப்பதால் கூடுதலாக அளவு புற ஊதா ஒளியை  உமிழ்கிறது.

## கோள் அமைப்பு
" சூடான வியாழன் " வகை கோளான  அகோகோதே-26பி,  2010 இல் WASP-26  விண்மீனைச் சுற்றிவருவது கண்டுபிடிக்கப்பட்டது  கோள் 1660   கெ.  சமநிலை வெப்பநிலையைக் கொண்டுள்ளது, ஆனால் அளவிடப்பட்ட வெப்பநிலை 1775 கெ. அளவை சற்று உயர்வாக இருக்கும், மேலும்  கோளின்ன் பகல் மற்றும் இரவு பக்கங்களுக்கு இடையே குறிப்பிடத்தக்க வேறுபாடுகள் எதுவும் இல்லை.   உரோசியர் மெக்ளாலின் விளைவைப் பயன்படுத்தி 2011 ஆம் ஆண்டு மேற்கொள்ளப்பட்ட ஆய்வில், அதிக விண்மீன் இரைச்சல் காரணமாக, தாய் விண்மீனின்ன் நிலநடுவரைத் தளத்திற்கான கோள்களின் வட்டணையின் சாய்வைக் கண்டறிய முடியவில்லை,  ஆனால் தொடக்கக் கட்டுப்பாடு -34  °  என 2012 ஆம் ஆண்டில் வெளியிடப்பட்டது. 

## மேற்கோள்கள்

பகுப்பு:திமிங்கில விண்மீன் குழாம்
பகுப்பு:முதன்மை வரிசை விண்மீன்கள்
கல்யாண் சிங் கல்வி

**கல்யாண் சிங் கல்வி**  (*Kalyan Singh Kalvi*)  இந்தியாவைச் சேர்ந்த ஓர் அரசியல்வாதியாவார். இராசத்தான் மாநிலத்தைச் சேர்ந்த இவர் சனதா தளம் கட்சியின் உறுப்பினராக செயல்பட்டார். 

இராசத்தான் மாநிலத்தின்  நாகௌர் மாவட்டத்தில் உள்ள கல்வி கிராமத்தில் இவர் பிறந்தார். பைரோன் சிங் செகாவத்து முதல்வராக இருந்த காலத்தில் இராசத்தான் அரசில் இவர்  விவசாய அமைச்சராக இருந்தார். பின்னர், 1989 ஆம் ஆண்டு நடைபெற்ற பொதுத் தேர்தலில் பார்மர் மக்களவைத் தொகுதியிலிருந்து ஒன்பதாவது மக்களவைக்குத் தேர்ந்தெடுக்கப்பட்டார்.  சந்திர சேகரின் நெருங்கிய நம்பிக்கைக்குரியவராகவும் இருந்தார்.  வி.பி. சிங் அரசாங்கத்தின் வீழ்ச்சிக்குப் பிறகு சந்திர சேகர் அரசாங்கத்தை அமைப்பதில் முக்கியப் பங்கு வகித்தார். 1991 ஆம் ஆண்டில் கல்யாண் சிங் கவி அமைச்சரவையில் எரிசக்தித் துறை  அமைச்சரானார். இறப்பதற்கு முன்  சனதா தளம் அரசியல் கட்சியின் தலைவராகவும் இருந்தார், மேலும் இராசத்தான் மாநிலத்தின் கிராமப்புறங்களிலும் இராசபுத்திர  சமூகத்திலும் முக்கிய பிரபலமானவராகத் திகழ்ந்தார்.

இவரின் மகன், லோகேந்திர சிங் கல்வி,  இராசபுத்ர அமைப்பான கர்னி சேனாவின் தலைவராக உள்ளார், மேலும் இந்திய தேசிய காங்கிரசு மற்றும் பகுசன் சமாச் கட்சி உட்பட பல அரசியல் கட்சிகளுடன் தொடர்பு கொண்டவராக செயல்படுகிறார். இவரது பேரன், பவானி கல்வி, விளையாட்டில் இந்தியாவைப் பிரதிநிதித்துவப்படுத்திய போலோ வீரர் ஆவார். மற்றொரு பேரன், பிரதாப் கல்வி, ஒரு புகழ்பெற்ற துப்பாக்கி சுடும் வீரர் ஆவார். மேலும் இவர் இராசபுத்ர  சமாச்சை இணைக்கும் ஒரு சிறந்த தலைமையாகவும் திகழ்ந்தார்.

## மேற்கோள்கள்

பகுப்பு:1933 பிறப்புகள்
பகுப்பு:1991 இறப்புகள்
பகுப்பு:நாகவுர் மாவட்ட நபர்கள்
பகுப்பு:9வது மக்களவை உறுப்பினர்கள்
பகுப்பு:ராஜஸ்தான் அரசியல்வாதிகள்
எல். ஏ. இரவி சுப்ரமணி

**இலக்யா அனந்தராமையா இரவி சுப்ரமணி**  (*Lakya Anantharamaiah Ravi Subramanya*)  இந்தியாவைச் சேர்ந்த ஓர் அரசியல்வாதியாவார்.  1958 ஆம் ஆண்டு மே மாதம் 20 ஆம் தேதியன்று இவர் பிறந்தார்.  பாரதிய சனதா கட்சியின் உறுப்பினராக கர்நாடக அரசியலில் ஈடுபட்டார். பெங்களூர் மாவட்டத்தில் உள்ள பசவனகுடி தொகுதியில் இருந்து கர்நாடகா சட்டமன்ற உறுப்பினராகத் தேர்ந்தெடுக்கப்பட்டார்.  மஞ்சுளா என்ற பெண்ணை இரவி சுப்ரமணி  மணந்து கொண்டார்.  2019 ஆம் ஆண்டு நடைபெற்ற இந்தியப் பொதுத் தேர்தலில், பெங்களூர் தெற்கு மக்களவைத் தொகுதியில் போட்டியிடப் பரிந்துரைக்கப்பட்ட பலரில் இவரது பெயரும் ஒன்றாகும். ஆனால் இறுதியில் இவரது மருமகன் தேச்சசுவி சூர்யா இப்போட்டிக்காகத் தேர்ந்தெடுக்கப்பட்டார்.

## மேற்கோள்கள்

## புற இணைப்புகள்

* L. A. Ravi Subramanya on Facebook

பகுப்பு:1958 பிறப்புகள்
பகுப்பு:கர்நாடக அரசியல்வாதிகள்
பகுப்பு:வாழும் மக்கள்
பகுப்பு:கர்நாடக சட்டமன்ற உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
ச. ச. பாட்டீல்

**சந்திரகாந்தகௌடா சன்னப்பகௌடா பாட்டீல்** (*Chandrakanthgowda Channappagowda Patil*)  இந்தியாவைச் சேர்ந்த ஓர் அரசியல்வதியாவார். பாரதிய சனதா கட்சியில் இவர் உறுப்பினராக இருந்தார். 2021  ஆகத்து 4 முதல் 2023 மே 13 வரை கருநாடகப் பொதுப்பணித் துறை அமைச்சராகப் பணியாற்றினார். கருநாடக மாநிலம் நர்குண்டில் இருந்து கர்நாடக சட்டமன்ற உறுப்பினராகத் தேர்ந்தெடுக்கப்பட்டார்.  பாரதிய சனதா கட்சியின் உறுப்பினரான இவர், டி. வி. சதானந்த கௌடா அமைச்சரவையில் கருநாடக அரசின் மகளிர் மற்றும் குழந்தைகள் நலத்துறை அமைச்சராகப் பணியாற்றினார்.  2004 முதல் 2013  வரை நரகுந்தாவில் சட்டமன்ற உறுப்பினராக இருந்த இவர் மீண்டும் 2018 ஆம் ஆண்டு சட்டமன்றத் தேர்தலின் போது மீண்டும் தேர்ந்தெடுக்கப்பட்டார். தற்போது பி. எஸ். எடியூரப்பா அமைச்சரவையில் வர்த்தகம் மற்றும் தொழில்துறை, சுற்றுச்சூழல் மற்றும் வனத்துறை, சுரங்கம் மற்றும் புவியியல் ஆகிய துறை அமைச்சராகப் பணியாற்றுகிறார்.

கருநாடகக் காணொளிக் காட்சி சர்ச்சையின் போது சிக்கிய இவர் 8 பிப்ரவரி 2012 அன்று அமைச்சர் பதவியை விட்டு விலகினார் என்பது குறிப்பிடத்தக்கதாகும்.

## மேற்கோள்கள்

பகுப்பு:1958 பிறப்புகள்
பகுப்பு:கர்நாடக அரசியல்வாதிகள்
பகுப்பு:வாழும் மக்கள்
பகுப்பு:கர்நாடக சட்டமன்ற உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
மரங்குளங்கரா கிருஷ்ணர் கோயில்

**மரங்குளங்கரா கிருஷ்ணர் கோயில்** இந்தியாவின் கேரள மாநிலத்தில்வென்னாலா - ஈரூர் வழித்தடத்தில் அமைந்துள்ள  கிருஷ்ணர் கோயிலாகும்.   இக்கோயில் விஷ்ணுவின் அபிமான கோயிலாகும். பாலாரிவட்டம், திருப்பூணித்துரா,  வைட்டிலா ஆகிய இடங்களில் இருந்து சாலை வழியாக இக்கோயிலை எளிதில் அடையலாம். இங்குள்ள மூலவர் பாலகிருஷ்ணர் எனப்படுகின்ற  குழந்தை வடிவ கிருஷ்ணர் ஆவார். இந்த மூலவரை உள்ளூரில் "குழந்தைகளுக்க்ன சிறப்பு மருத்துவர்" என்று அழைக்கிறார்கள்.

## புராணம்
கிருஷ்ணரின் அவதாரத்தின் நோக்கம் கம்சனைக் கொல்வது என்பதாகும். பூதனையை கிருஷ்ணருக்கு கொடிய நஞ்சினை பாலாக ஊட்டிய தருணமே கம்சன் கிருஷ்ணனைக் கொல்வதற்கான நேரமாகும். அந்த நேரத்தில் கிருஷ்ணர் பூதனையின் ஆத்மாவையே உறிஞ்சினார். இவ்வகையில்  பூதனை முக்தி பெற்றதாக கூறப்படுகிறது. அப்போது விஷ்ணு, யசோதையின் முன் தோற்றினார். அப்போது அவள் குழந்தையின் உடலில் நஞ்சு ஏறியதாக சந்தேகப்பட்டார். கிணற்றிலிருந்து அமிர்தத்தை எடுத்து ஊற்றினார். இவ்வாறாக இக்கோயில மரங்குளங்கரா என்ற பெயரைப் பெற்றது. அவ்வகையில் இக்கோயலுக்கு 'கொல்ல வந்த பெண்ணைக் கொன்றவன்' என்று பொருள்படும்படி மரம்குளங்கரா என்ற பெயர் வந்தது. இந்த கிணற்றில் இருந்து எடுக்கப்படுகின்ற தண்ணீர் குழந்தைகளைக் குளிப்பாட்ட பயன்படுத்தப்படுகிறது.

## தெய்வங்கள்
இக்கோயிலின் துணைத் தெய்வங்கள் அய்யப்பன், அந்திமஹாகாலன், அயயாக்ஷி, சிவன், பார்வதி, நாகர்கள் ஆகியவையாகும்.

## சிறப்பு
தீயப்பறவைகளிடமிருந்து (பக்ஷிபீடா) சிறு குழந்தைகளுக்கு இந்த கிருஷ்ணன் பாதுகாப்பு அளிப்பதாக நம்பப்படுகிறது. "சோறுனு" எனப்படுகின்ற முதல் முறையாக சோறு கொடுக்கும் சடங்கு குழந்தைகளுக்கு இங்கு நிகழ்த்தப்படுகிறது. இக்கோயிலின் முன்பாக கோயிலின் புனித தீர்த்ததத்தால் குழந்தைகள் குளிப்பாட்டப்படுகின்றன. குழந்தைகளை துடைக்காமல், இயற்கையாக உலர விடப்பட்டு, தரிசனத்திற்காக உள்ளே கொண்டு வந்துவிடுகின்றார்கள்.

## மேற்கோள்கள்


பகுப்பு:எர்ணாகுளம் மாவட்டத்திலுள்ள கிருஷ்ணர் கோயில்கள்
பகுப்பு:கொச்சியிலுள்ள இந்துக் கோயில்கள்
அய்யப்பன்முடி

thumb| அய்யப்பன்முடியில் உள்ள கோயில்
**அய்யப்பன்முடி** என்பது இந்தியாவின் கேரளாவின் எர்ணாகுளம் மாவட்டத்தில் கொத்தமங்கலத்தில்  கொத்தமங்கலம் சேலாட்டுக்கும் கல்லாடிற்கும் இடையே உள்ள ஒரு இந்துக் கோயிலாகும். இக்கோயில் இந்துக் கடவுளான அய்யப்பனுக்கு அர்ப்பணிக்கப்பட்டுள்ள கோயிலாகும். 

## அமைவிடம்
அய்யப்பன் மலையின் உச்சியில் இக்கோயில் அமைந்துள்ளது. இங்கு அனைவரின் கவனத்தையும் கவர்வது மலை உச்சியில் உள்ள பாறை ஆகும். 

## திறந்திருக்கும் நேரம்
இக்கோயிலின் நடை மலையாள நாட்காட்டியின் ஒவ்வொரு மாதமும் முதல் சனிக்கிழமைகளில் மட்டுமே  திறந்திருக்கும்.

## படத்தொகுப்பு


File:Rain in.jpg|
File:Dew hill.jpg|
File:Water tank in hill.jpg|



## மேற்கோள்கள்

பகுப்பு:எர்ணாகுளம் மாவட்டத்திலுள்ள ஐயப்பன் கோயில்கள்
த. மங்கள பிரியதர்சினி

**த. மங்கள பிரியதர்சினி** (D. Mangala Priyadarshini) ஒரு குறிப்பிடத்தக்க இந்திய பெண்ணியவாதி மற்றும் கன்னட விமர்சகர் ஆவார். நவோதயா, சுருஜனா சைத்யா, வீரசிவா மற்றும் சிறீவதா (பெண்ணியம்) ஆகிய இலக்கியங்களில் பரவலாக அறியப்படும் பேச்சாளராகவும் உள்ளார். 2012 ஆம் ஆண்டு வரை, இவர் வித்யா வர்தக சங்க பட்டப்படிப்பு கல்லூரியின் முதல்வராகப் பணியாற்றினார். சேசாத்ரிபுரம் கல்லூரியில் பேராசிரியராக இருந்தார். சுமார் 20 புத்தகங்கள் மற்றும் பல கட்டுரைகளை வெளியிட்டார்.  "சிறந்த பெண் விமர்சகர்" விருதினையும் பெற்றுள்ளார். இவர் தொலைக்காட்சி விவாதங்கள் மற்றும் வானொலி பேச்சு நிகழ்ச்சிகளில் தோன்றுகிறார்.

சல்லக்கரேயில் முலுகாநாடு பிராமண குடும்பத்தில் பி.வி. தக்சிணா மூர்த்தி என்பாருக்கு மகளாகப் பிறந்தார். பெங்களூரில் வளர்ந்த இவர், சிறு வயதிலிருந்தே இலக்கிய படைப்புகளின் மீது ஆர்வம் கொண்டிருந்தார். 22 வயதில், விஞ்ஞானி எஸ்ஏ பண்டிட்டை மணந்தார். இவருக்கு மிருதுளா பண்டிட் என்ற ஒரு மகள் உள்ளார்.

## குறிப்பிடத்தகுந்த படைப்புகள்
* ஆய்வறிக்கை: *நவோதயா காவியதல்லி அனுபவதா அம்சகலு*
* *சிறீவதா மாட்டு மஹிலா அத்யாயனா*
* *பெலகெரே பர்வதம்மா*
* *பிரசீனா காவ்யா தாரே - 1*
* *மொழிகே மகாதேவம்மா* 
* *ஆதுனிகா கன்னட காவ்யதா ஸ்வரூப* பேந்திரே - ஞானபீட பிரசஸ்தி விஜேதரு*

## சான்றுகள்

## வெளி இணைப்புகள்

* மங்களாவின் நூல்கள் 

பகுப்பு:வாழும் மக்கள்
பகுப்பு:இந்தியப் பெண்ணியவாதிகள்
சேரநெல்லூர் வனதுர்க்கை காவு

**சேரநெல்லூர் வனதுர்க்கை காவு** இந்தியாவில் கேரள மாநிலததில் எர்ணாகுளம் மாவட்டத்தில் சேரநெல்லூர் பகவதி கோயிலுக்கு அருகில் அமைந்துள்ள மாத்திரிப்பிள்ளை குடும்பத்தின் நிர்வாகத்தில் உள்ள ஒரு இந்து கோயிலாகும். 
400 ஆண்டுகளுக்கு மேல் பழமையானதாகும். நாகர் கோயிலான  'சர்ப்ப காவு'வுடன் இது தொடர்புடையதாகும். இக்கோயிலில் பத்ரகாளி சன்னதியும் உள்ளது. 

## பூசைகள்
மலையாள நாட்காட்டியின்படி ஒவ்வொரு மாதமும் முதல் நாள், முதல் வெள்ளி, கடைசி செவ்வாய் மற்றும் ' ரேவதி ' நட்சத்திர நாள் ஆகிய நாள்களில் சேரநெல்லூர் வனதுர்க்கை காவுவில்  பூசைகள் நடத்தப்பெறுகின்றன.

## மேற்கோள்கள்

பகுப்பு:எர்ணாகுளம் மாவட்டத்திலுள்ள அம்மன் கோயில்கள்
நெமாசுபிசு அசாமென்சிசு

**அசாமிய மரப்பல்லி** (*Assam day gecko*)(*நெமாசுபிசு அசாமென்சிசு-Cnemaspis assamensis*) என்பது நெமாசுபிசு பேரினத்தினைச் சார்ந்த மரப்பல்லி ஆகும். இது இந்தியாவின் அசாமில் காணப்படும் அகணிய உயிரி ஆகும். இது சிறிய அளவிலான நெமாசுபிசு மரப்பல்லி ஆகும். இதனுடைய உடல் நீளம் அதிகபட்சமாக 33.2 மி.மீ. வரை இருக்கும். 

## மேற்கோள்கள்

பகுப்பு:இந்திய ஊர்வன
பகுப்பு:இந்திய அகணிய உயிரிகள்
அகோகோதே-29

**அகோகோதே-29 (WASP - 29)** என்பது  தொலைவில் உள்ள பீனிக்சு விண்மீன் குழுவில் உள்ள ஒரு இரும விண்மீன் அமைப்பு ஆகும். முதன்மை வரிசையில் ஒரு கே  வகை  விண்மீனாகும்.  இணையான செங்குறுமீன் ஒன்று 2021 ஆம் ஆண்டில் கண்டுபிடிக்கப்பட்டது.லிந்த விண்மீன் அமைப்பு இயக்கவியலாக பால்வழியின் மெல்லிய வட்டு  சார்ந்தது.

## விண்மீன்  பான்மைகள்
ஈத முதன்மை விண்மீன்  சிறிய கரும்புள்ளி செயல்பாடும் குறைந்த எக்சுக்கதிர் பாயமும் கொண்ட ஒரு பழைய  விண்மீனாகும்.

## கோள் அமைப்பு
"சூடான காரிக்கோள்" வகையான WASP-29b  புறக்கோள் 2010  ஆம் ஆண்டில் தாய் விண்மீனைச் சுற்றிவருவது கண்டுபிடிக்கப்பட்டது   கோளின் சமனிலை வெப்பநிலை 960   கெ. ஆகும்.  கோள் வளிமண்டலத்தில் ஏராளமான கரிம ஓராக்சைடு  உள்ளது, ஆனால் மீத்தேனும்   சோடியமும் இல்லை.  இருப்பினும் WASP-29b கோளின் உயரமான  அடர்த்திமிகு  முகிற் தளம் உயர்தரக் கதிர்நிரல்பதிவைத் அளவீடு செய்யவிலாமல் தடுக்கிறது. 

2018  ஆண்டில் ஒரு ஆய்வு  அகோகோதே - 29  விண்மீனின் வாழக்கூடிய மண்டலத்தில் உள்ள கோல் வட்டனைகளின் நிலைப்பு   அகோகோதே - 9பி கோளால் கணிசமாக மாருபட்டுள்ளது என்பதை வெளிப்படுத்தியது.

## மேற்கோள்கள்

பகுப்பு:முதன்மை வரிசை விண்மீன்கள்
பகுப்பு:M வகை முதன்மை வரிசை விண்மீன்கள்
பகுப்பு:இரும விண்மீன்கள்
பகுப்பு:பீனிக்சு விண்மீன்குழாம்
எரவிகுளங்கரா பகவதி கோயில்

**எரவிகுளங்கரா [[பகவதி அம்மன்|பகவதி கோயில்]]** இந்தியாவின் கேரளாவின் எர்ணாகுளம் மாவட்டத்தில் உள்ள ஒரு பழமையான இந்துக் கோயிலாகும். இக்கோயில் சிவன் மற்றும் அய்யப்பனுக்கு அமைக்கப்பட்ட கோயிலாகும்.

## அமைவிடம்
காலடிக்கும் ஆலுவாவுக்கும் இடையில் அகபரம்பு கிராமத்தில் அமைந்துள்ளது. நெடும்பாசேரி சர்வதேச விமான நிலையத்திலிருந்து கிட்டத்தட்ட ஒரு கிலோமீட்டர் தொலைவிலும், தேசிய நெடுஞ்சாலை 47 இல் உள்ள காரியத் சந்திப்பிலிருந்து 500 மீட்டர் தொலைவிலும் இக்கோயில் அமைந்துள்ளது.

## தோற்றம்
இக்கோயில் சுமார் 1600 ஆண்டுகள் பழமையானது எனவும், அடர்ந்த காடுகளுக்கு இடையில் எனவும், தேவியின் பிரசன்னம் இங்கு காணப்பட்டது எனவும் அஸ்டமாங்கல்ய பிரசன்னம் கூறுகிறது. வில்வமங்கலம் சுவாமிக்கு இத்தலத்தில் தேவியின் தரிசனம் கிடைத்ததாகக் கூறப்படுகிறது. ஆதலால் கோயில் உள்ள குன்றானது திருவிழும்குன்னு என்றும் அழைக்கப்படுகிறது.

பின்னர் சிவன், சாஸ்தா (அய்யப்பன்) ஆகியோர் அங்கு காணப்பட்டனர். பக்தர்கள் அவர்களையும் வணங்கத் தொடங்கினர். 2007ஆம் ஆண்டு தாம்பூல பிரசன்னம் நடத்தப்பட்டது. கோயிலில் பிரம்மராட்டசசர்கள். நாக சர்ப்பம் ஆகியவற்றை அமைக்க அவசியம் எழவே, தாந்திரிய சடங்கு அக்டோபர் 2008 இல் மேற்கொள்ளப்பட்டு  அவை அமைக்கப்பட்டன.

## மேற்கோள்கள்

பகுப்பு:எர்ணாகுளம் மாவட்டத்திலுள்ள பகவதி அம்மன் கோயில்கள்
பகுப்பு:Coordinates on Wikidata
அகோகோதே-34

**அகோகோதே-34** *(WASP - 34)*  **அமன்சீனயா** என்றும் அழைக்கப்படும். இது  G5V என்ற கதிர்நிரல் வகை கொண்ட ஒரு சூரியனைப். போன்ற  விண்மீனாகும் , இது சூரியனை விட 1.01 மடங்கு பொருண்மையும் 0.93 மடங்கு விட்டமும் கொண்டது.   இது தன் அச்சில் ஒவ்வொருமுறையும் 34 ± 15 நாட்களுக்குச் சுழல்வதால் , இது சுமார் 6 பில்லியன் ஆண்டுகள் பழமையானது என்பதைக் குறிக்கிறது.

## கோள் அமைப்பு
வியாழன் விட 0.01 மடங்கு பெரிய கோளை இது கொண்டுள்ளது , இதன் வட்டணை அலைவுநேரம் 4.37 நாட்கள் ஆகும்.  நிறம் வழக்கத்தை விட சிவப்பு நிறத்தில் இருப்பது கண்டறியப்பட்டது - இது சிறப்புவகை வேதியியலை சுட்டிக்காட்டுகிறது.  மேலும்  பகல், இரவு நேர வெப்பநிலை வேறுபாடுகள். பகலில் (1185 கெ.)  ஆகவும் இரவில் (726 ±119 கெ.) ஆகவும் கொண்டுள்ளது.

இந்த அமைப்பைச் சுற்றி  மேலும் வெளியே ஒரு பெரிய பொருள் சுற்றுகிறது என்பதற்கான சான்றுகள் அதிகரித்து வருகின்றன.  &#x5B;

## பெயரிடல்
அகோகோதே - 34  மேலும்,  அதன் கோளான  அகோகோதே - 34 பி  புறக்கோளுக்குப் பிலிப்பைன்சிலிருந்து பள்ளிக் குழந்தைகளால் தேர்ந்தெடுக்கப்பட்ட பெயர்கள் வழங்கப்படும் என்று 2019 ஆம் ஆண்டில் பன்னாட்டு வானியல் ஒன்றியம் அறிவித்தது.   தாகலாக்  தொன்மம் சார்ந்த இரண்டு மும்மூர்த்திகளின் தெய்வங்களில் ஒன்றான அமன் சீனயா நினைவாக இந்த விண்மீனுக்குப் **அமன்சீனயா** என்று பெயரிடப்பட்டுள்ளது , மேலும் இது கடலின் முதன்மையான தெய்வமும் மீனவர் பாதுகாவலரும் ஆகும்.  அகோகோதே - 34பி என்ற  கோளுக்கு கை**க்** என்று பெயர்.  தாகலாக்  தொன்மக் கடலின் கடவுளான அமான் சினாயாவின் வாரிசே கைக் ஆவார்.

## மேற்கோள்கள்

பகுப்பு:முதன்மை வரிசை விண்மீன்கள்
இரிங்கோல் காவு

**இரிங்கோல் காவு** இந்தியாவில் கேரள மாநிலத்தில் எர்ணாகுளம் மாவட்டம் குன்னத்துநாடு வட்டத்தில் பெரும்பாவூரில் இருந்து 2.5 தொலைவில் அமைந்துள்ள துர்க்கை கோயிலாகும். இது ஒரு வனக் கோயிலாகும். விஷ்ணுவின் ஆறாவது அவதாரமான பரசுராமரால் பிரதிஷ்டை செய்யப்பட்டதாக நம்பப்படுகின்ற, கேரளாவில் உள்ள 108 துர்க்கை கோயில்களில் இதுவும் ஒன்றாகக் கருதப்படுகிறது.  

## அமைவிடம்
இக்கோயில் கொச்சியிலிருந்து 35 கிலோமீட்டர் தொலைவிலும், பெரும்பாவூரில் இருந்து 8 கிலோமீட்டர் தொலைவிலும், கொத்தமங்கலத்திலிருந்து 20 கிலோமீட்டர் தொலைவிலும் உள்ள பட்டல்' என்ற கிராமத்தில் அமைந்துள்ளது 

## புராணம்
தேவகி வசுதேவர் ஆகியோரின் எட்டாவது மகனானன் கிருஷ்ணன் விரைவில் பிறக்கவிருக்கிறான் என்பதை அறிந்த கம்சன் அவர்களின் அனைத்து மகன்களையும் கொல்ல முடிவெடுத்தான். வசுதேவர் எட்டாவது குழந்தையை எப்படியாவது ஆபத்திலிருந்து காப்பாற்ற திட்டமிட்டார். குழந்தை கிருஷ்ணனை அவர்கள், அவன் பிறந்த உடனேயே பிருந்தாவனத்திற்கு இடம் மாற்றம் செய்து அழைத்துச்சென்றனர். அதற்கு முன்பாக யோகநித்ரா அல்லது மாயையின் அவதாரமான பெண் குழந்தையை அந்தத் தொட்டிலில் இட்டனர். அக்குழந்தை எட்டாவது மகன் அல்ல என்று தெரிந்தும் கம்சம் அவர்களைக் கொல்ல முடிவெடுத்தான். அவன் குழந்தையை வேகமாக தலைக்கு மேல் தூக்கியபோது அக்குழந்தை அதிகமான சக்தியைப்பெற்று, அந்தரத்தல்  **இர்ரினோல்** நிலையில் இருந்தது. பின்னர் இப்பகுதி ***இரிங்கோல்*** எனப் பெயர் மாற்றம் பெற்றது. மரங்கள்,  தாவரங்களின் வடிவங்களில் உள்ள சக்தியை இறைவனும் இறைவியரும் சூழ்ந்ததாக நம்பப்படுகிறது. 

## நிர்வாகம்
இரிங்கோல் காவு 28 குடும்பங்களுக்கு சொந்தமானதாகும். அவர்களால் அது  நிர்வகிக்கப்பட்டது. இருந்தபோதிலும் 28 குடும்பங்களில் இருந்து 25 குடும்பங்கள் வெளியேறி, இரிங்கோலின் மூன்று குடும்பங்கள் (நாகஞ்சேரி, பட்டச்சேரி மற்றும் ஓரோழியம்) மட்டுமே காவு மற்றும் சுற்றியுள்ள காடுகளை திருவிதாங்கூர் தேவஸ்வம் போர்டு கையகப்படுத்தும் வரை  அவ்விடத்தில் உரிமையாளர்களாக இருந்தனர்.

## படத்தொகுப்பு
### இரிங்கோல் காவு

File:Iringol Kavu Perumbavur Kerala India DSC 5392.jpg
File:Iringol Kavu Perumbavur Kerala India DSC 5394.jpg
File:Iringol Kavu Perumbavur Kerala India DSC 5397.jpg
File:Iringol Kavu Perumbavur Kerala India DSC 5417.jpg
File:Iringol Kavu Perumbavur Kerala India DSC 5401.jpg


### நாகஞ்சேரி மனை

File:Iringol Kavu Temple Perumbavur Kerala India DSC 5418.jpg
File:Iringol Kavu Temple Perumbavur Kerala India DSC 5413.jpg
File:Iringol Kavu Temple Perumbavur Kerala India DSC 5412.jpg
File:Iringol Kavu Temple Perumbavur Kerala India DSC 5411.jpg
File:Iringol Kavu Temple Perumbavur Kerala India DSC 5409.jpg
File:Iringol Kavu Temple Perumbavur Kerala India DSC 5428.jpg
File:Iringol Kavu Temple Perumbavur Kerala India DSC 5431.jpg


## வெளி இணைப்புகள்

* இரிங்கோல்காவு சுற்றுலாத்தலங்கள் 

## மேற்கோள்கள்

பகுப்பு:எர்ணாகுளம் மாவட்டத்திலுள்ள அம்மன் கோயில்கள்
அகோகோதே-36

**அகோகோதே-36 (WASP - 36)** என்பது கடற்பாம்பு விண்மீன் குழுவில் உள்ள ஒரு மஞ்சள் முதன்மை வரிசை  விண்மீனாகும். 

## விண்மீன்  பான்மைகள்
அகோகோதே - 36 என்பது சூரியனைப். போன்ற கதிர்நிரல் வகுப்பு G2 வகையின் மஞ்சள் முதன்மை வரிசை விண்மீனாகும்.  இது 14.03 தோற்றப் பொலிவுப் பருமையுள்ள உறுதிப்படுத்தப்படாத விண்மீன் துணையணைக் கொண்டுள்ளது. 

## கோள் அமைப்பு
2010 ஆம் ஆண்டில்,  அகல் கோணக் கோளதேட்டத் திட்டக் கணக்கெடுப்பில் சூடான வியாழன் வகை கோளான  அகோகோதே-36பி  கோல்கடப்பு முறையைப் பயன்படுத்தி கண்டறியப்பட்டது.  அதன் வெப்பநிலை 1705   கெ. ஆக அளவிடப்பட்டது.  2016 ஆம் ஆண்டில் எடுக்கப்பட்ட கோள்கடப்பு கதிர்நிரல் ஒழுங்கற்றதாக மாறியது:  கோள் நீல நிற ஒளிவட்டத்தால் சூழப்பட்டதாகத் தோன்றுகிறது, இது வளிமண்டலமாக இருக்க முடியாத அளவுக்கு அகலமானதும் அளவீட்டுப் பிழையைக் குறிப்பதுமாக இருக்கலாம். 

2020 ஆம். ஆண்டில் அளவிடப்பட்ட கோளின். பகல்நேர வெப்பநிலை 1440

கெ. ஆகும்.

## மேற்கோள்கள்

பகுப்பு:முதன்மை வரிசை விண்மீன்கள்
பகுப்பு:கடற்பாம்பு விண்மீன்குழாம்
மல்லா விஜய பிரசாத்

**மல்லா விஜய பிரசாத்** (*Malla Vijaya Prasad*) ஓர் இந்திய அரசியல்வாதியும், கல்வியாளரும், திரைப்பட தயாரிப்பாளரும், ஆந்திரப் பிரதேச சட்டப் பேரவையின் முன்னாள் உறுப்பினரும், தொழிலதிபரும் ஆவார். இவர், ஆந்திரப் பிரதேச கல்வி நலன் மற்றும் உள்கட்டமைப்பு மேம்பாட்டுக் கழகத்தின் தலைவராகப் பணியாற்றுகிறார்.

மல்லா விஜய பிரசாத், ஆந்திர மாநிலம் விசாகப்பட்டினத்தில் 1966 இல் பிறந்தார். ஒடிசாவில் உள்ள பெர்காம்பூர் பல்கலைக்கழகத்தில் 1998இல் தனது இளங்கலைப் பட்டம் பெற்றார்.

## அரசியல் வாழ்க்கை

இந்திய தேசிய காங்கிரசு கட்சியின் சார்பில் மேற்கு விசாகப்பட்டினம் சட்டமன்றத் தொகுதியில் போட்டியிட்டு பி. ஜி. வி. ஆர். நாயுடுவைத் தோற்கடித்தார். 2014 இல் ஒய். எஸ். ஆர். காங்கிரஸ் கட்சியில் சேர்ந்தார்  பின்னர் 2019 ஆம் ஆண்டு அதே தொகுதியில் போட்டியிட்டு தோல்வியடைந்தார். ஜூலை 17, 2021 அன்று, நலன் மற்றும் உள்கட்டமைப்பு மேம்பாட்டு  வாரியத் தலைவராக நியமிக்கப்பட்டார்.
## பிற தொழில்கள்
பிரசாத் போக்குவரத்துத் தொழிலில் பணிபுரிந்து தொடங்கினார். பின்னர் அசையாச் சொத்து வணிகத்தில் ஈடுபட்டார். பின்னர் பொறியியல் கல்லூரியையும், பட்டயக் கல்லூரியையும் தொடங்கினார்.

தெலுங்கில் திரைப் படங்களைத் தயாரித்தார். விஜயபிரசாத் நல அறக்கட்டளையை நிறுவினார். ஏழைகளுக்கான கல்வி, சுகாதார முகாம்கள் உள்ளிட்ட சமூகப் பணிகளை மேற்கொண்டார்.

## மேற்கோள்கள்

பகுப்பு:வாழும் மக்கள்
பகுப்பு:1966 பிறப்புகள்
பகுப்பு:ஆந்திரப் பிரதேச அரசியல்வாதிகள்
பி. கே. பார்த்தசாரதி

**பி. கே. பார்த்தசாரதி** (*B. K. Parthasarathi*) ஆந்திர பிரதேச அரசியல்வாதி ஆவார். தெலுங்கு தேசம் கட்சியின் தலைவரான இவர், பேனுகொண்டா தொகுதியிலிருந்து இரண்டு முறை சட்டமன்ற உறுப்பினராக வெற்றி பெற்றுள்ளார்.

## அரசியல்
1996 ஆம் ஆண்டு அனந்தபூர் மாவட்டத்தின் மாவட்ட ஊராட்சித் தலைவராக இருந்து அரசியலில் நுழைந்தார். 1999 இல், தெலுங்கு தேசம் கட்சி சார்பில் இந்துப்பூர் தொகுதியின் மாநிலங்களவை உறுப்பினராக போட்டியிட்டு தேர்தலில் 134,636 பெரும்பான்மையுடன் வெற்றி பெற்றார், இந்திய தேசிய காங்கிரசு கட்சியின் ச. கங்காதரைத் தோற்கடித்தார்.

2004 மக்களவைத் தேர்தலில், இந்திய தேசிய காங்கிரசு கட்சி வேட்பாளர் ஜி. நிசாமுதீனிடம் 1,840 வாக்குகள் வித்தியாசத்தில் தோற்ற்றார்.

2009 தேர்தலில், இவர் பேனுகொண்டா தொகுதியில் சட்டமன்ற வேட்பாளாராகப் வேட்பாளராகப் போட்டியிட்டு, காங்கிரசு கட்சியின் கே. டி. சிறீதரை 14,385 வாக்குகள் வித்தியாசத்தில் வெற்றி பெற்றார்.

2014 தேர்தலில், ஒய். எஸ். ஆர். காங்கிரஸ் கட்சியின் மலகுண்டலா சங்கரநாராயணாவை தோற்கடித்து மீண்டும்  வெற்றி பெற்றார். 2019 இல், மலகுண்டலா சங்கரநாராயணா  இவரை ஒரு பெரிய வாக்கு வித்தியாசத்தில் தோற்கடித்தார்.

இவர் ஏப்ரல் 2018 இல் திருமலை திருப்பதி தேவஸ்தான குழு உறுப்பினரானார்  2009ல் தெலுங்கு தேசம் கட்சியின் மாவட்டத் தலைவரானார்.

## மேற்கோள்கள்

பகுப்பு:1959 பிறப்புகள்
பகுப்பு:தெலுங்கு தேசம் கட்சி அரசியல்வாதிகள்
பகுப்பு:அனந்தபூர் மாவட்ட மக்கள்
பகுப்பு:13வது மக்களவை உறுப்பினர்கள்
பகுப்பு:வாழும் மக்கள்
அகோகோதே-37

**அகோகோதே-37 (WASP - 37)** என்பது கன்னி விண்மீன்குழாமில் உள்ள ஒரு மஞ்சள் நிற முதன்மை வரிசை  விண்மீனாகும்.

## விண்மீன் பான்மைகள்
அகோகோதே - 37 சூரியனின் உலோகத்தில் வெறும் 40% மட்டுமே கொண்ட குறைந்த உலோகத்தன்மை கொண்டது. இது சூரியனை விட பழையதாக இருக்கலாம்.    அகோகோதே- 37 இல் குறிப்பிடத்தக்க தீப்பிழம்பு   உமிழ்வுச் செயல்பாடு ஏதும் இல்லை.

## கோள் அமைப்பு
சூடான வியாழன் வகைக் கோளான  அகோகோதே - 37 பி 2010 ஆம் ஆண்டில்  அகோகோதே - 36  விண்மீனைச் சுற்றிவருவதாகக் கண்டுபிடிக்கப்பட்டது. 2018  ஆண்டின் ஆய்வில் ,  அகோகோதே - 37 விண்மீனின் வாழக்கூடிய மண்டலத்தில் வட்டணைகளின் நிலைப்பு WASP - 36b கோளால் குறிப்பிடத்தக்க அளவில்  மாறவில்லை என்று கண்டறியப்பட்டுள்ளது.

## மேற்கோள்கள்

பகுப்பு:முதன்மை வரிசை விண்மீன்கள்
பகுப்பு:கன்னி விண்மீன்குழாம்
டேவிட் ராஜு பாலபர்த்தி

**டேவிட் ராஜு பாலபர்த்தி** (*David Raju Palaparthi*, 7 மே 1958 – 25 ஆகத்து 2024) ஆந்திரப் பிரதேச சட்டப் பேரவைக்கு தேர்ந்தெடுக்கப்பட்ட சட்டமன்ற உறுப்பினர் ஆவார். இவர் எர்ரகொண்டபாலம் சட்டமன்றத் தொகுதியின் பிரதிநிதியாக இருந்தார். முன்னதாக, சந்தனூதலபாடு சட்டமன்றத் தொகுதி உறுப்பினராகத் தேர்ந்தெடுக்கப்பட்டார்.

## சொந்த வாழ்க்கை
இவர் பிரகாசம் மாவட்டத்தின் நாகுலுப்பலபாடு மண்டலத்தின் மட்டிகுண்டா கிராமத்தில் பிறந்தார். ஆந்திரப் பல்கலைக் கழகத்தில் முதுகலை மற்றும் இளங்கலை சட்டப் பட்டம் பெற்றார்.

## அரசியல் வாழ்க்கை
இவரது அரசியல் வாழ்க்கை 1987 ஆம் ஆண்டு தெலுங்கு தேசம் கட்சியில் உறுப்பினராகத் தொடங்கியது. பின்னர், மாவட்ட ஊராட்சியின்  உறுப்பினரானார். பிறகு, அதன் தலைவராக தேர்ந்தெடுக்கப்பட்டார். 1999 இல், முதல் முறையாக; தெலுங்கு தேசம் கட்சியில் இருந்து சந்தனூதலபாடு தொகுதியில் இருந்து ஆந்திர பிரதேச சட்டப் பேரவைக்கு உறுப்பினராகத் தேர்ந்தெடுக்கப்பட்டார். பின்னர், 2010ல் ஒய். எஸ். ஆர். காங்கிரஸ் கட்சியில்  சேர்ந்தார். 2014 ஆம் ஆண்டில்,எர்ரகொண்டபாலம் தொகுதியிலிருந்து ஆந்திரப் பிரதேச சட்டப் பேர்வை உறுப்பினராகத் தேர்ந்தெடுக்கப்பட்டார். ஆனால், 2016ல் தெலுங்கு தேசம் கட்சிக்கு மாறினார் 

## மேற்கோள்கள்

பகுப்பு:தெலுங்கு தேசம் கட்சி அரசியல்வாதிகள்
பகுப்பு:1958 பிறப்புகள்
பகுப்பு:2024 இறப்புகள்
கிரி மரப்பல்லி

**கிரி மரப்பல்லி** *(Giri's day gecko)(நெமாசுபிசு) என்பது* 2014-ல் விவரிக்கப்பட்ட *நெமாசுபிசு பேரி*னத்தைச் சேர்ந்த ஒரு மரப்பல்லி சிற்றினம் ஆகும். இந்தியாவின் மகாராட்டிராவில் உள்ள சாத்தாரா மாவட்டத்தில் உள்ள காசு பீடபூமியின் காடுகளில் காணப்படும் இந்த சிற்றினம், பெங்களூரின் தேசிய உயிரியல் அறிவியல் மையம் மற்றும் சுற்றுச்சூழல் அறிவியல் மையம் ஆகியவற்றின் ஆராய்ச்சியாளர்களால் கண்டுபிடிக்கப்பட்டது. மரப்பல்லி தன் வாழிட எல்லைக்குள் உள்ள நீர்நிலைகளுக்கு அருகில் பாறைகள் மற்றும் மரங்களின் அடியில் வாழ்கிறது.

## சொற்பிறப்பியல்
இது பம்பாய் இயற்கை வரலாற்று சங்கத்தின் ஆய்வாளர் வரத் கிரியின் பெயரால் அழைக்கப்படுகிறது.

## விளக்கம்
பல்லியின் மஞ்சள் நிற உடலில் மஞ்சள் புள்ளிகள் காணப்படுகின்றன.  மேலும் அதன் உடலில் கருமையான அடையாளங்களும் கழுத்தில் ஒரு கரும் புள்ளியும் உள்ளது. இது பொதுவாக இரண்டு அங்குலத்தை விட சிறியது. 

## மேற்கோள்கள்


பகுப்பு:இந்திய ஊர்வன
மாகாளியம் ராமசுவாமி கோயில்

**மாகாளியம் ராமசுவாமி கோயில்** கேரள மாநிலம் எர்ணாகுளம் மாவட்டத்தில் கொச்சியில் உள்ள ராமரின் புகழ்பெற்ற கோயிலாகும்.  இது ஒரு இந்துக் கோயிலாகும். இக்கோயில்  சீபோர்ட்-விமான நிலைய சாலையில் இரும்பனத்தில் அமைந்துள்ளது.

## வரலாறு
இக்கோயில் சேர வம்சத்தால் கட்டப்பட்டதாக கூறப்படுகிறது. பல ஆண்டுகளுக்கு முன்பு, கோயிலில் ஒரு பெரிய தீ விபத்து நிகழ்ந்ததாகவும் அதில்கிட்டத்தட்ட அனைத்து கோபுரங்களும் பல கட்டுமானங்களும் அதிகமாக சேதமடைந்ததாகக் கூறப்படுகிறது. நாளடைவில் பக்தர்களால் இந்த புதிய கோயில் கட்டப்பட்டது.  தற்போது இது கொச்சி தேவசம் போர்டுக்கு சொந்தமானது. சமீபத்தில் மறுபடியும் கோயில் புதுப்பிக்கப்பட்டது. கூரையில் செப்புத்தகடுகள் வேயப்பட்டன. 

இக்கோயிலில் விநாயகர், ஐயப்பன் உள்ளிட்ட துணைத்தெய்வங்கள் உள்ளன.  இங்கு அனுமன் சிலை இல்லாமல் வழிபடப்படுகிறார்.

## புராணம்
ராமர் மிகவும் சக்திவாய்ந்த வடிவில் இங்கு கருதப்படுகிறார். மூலவரானவர்  விஷ்ணு, சிவனின் ஒருங்கிணைந்த சக்தியாகக் கருதப்படுகிறார்.  இது கேரளாவின் முக்கியமான வைணவ கோயில்களில் இக்கோயிலும்  ஒன்றாகும்.

## மேற்கோள்கள்

பகுப்பு:எர்ணாகுளம் மாவட்டத்திலுள்ள இராமர் கோயில்கள்
அகோகோதே-35

**அகோகோதே-35 (WASP - 35)** என்பது 660 ஒளி ஆண்டுகள் தொலைவில் உள்ள ஒரு G - வகை முதன்மை - வரிசை விண்மீனாகும்.  விண்மீனின் அகவையை நன்கு கட்டுப்படுத்த முடியாது , ஆனால் அது சூரியனை. விட பழமையானதாக இருக்கலாம்.  அகோகோதே - 35 சூரியனுடன் ஒப்பிடும்போது  அடர்தனிமங்களின் செறிவில் ஒத்திருக்கிறது.

இந்த விண்மீனில்  கரும்புள்ளிச் செயல்பாடு எதுவும் கண்டுபிடிக்க்கவில்லை.  2015 ஆம்  ஆண்டில்  எடுத்த  படிமக் கணக்கெடுப்பில் கண்டறியக்கூடிய விண்மீன் கூட்டாளி எதுவும் இல்லை. இருப்பினும் 2016 ஆம் ஆண்டில் ஒரு கதிர்நிரல்பதிவிக் கணக்கெடுப்பு 3800±1100 K வெப்பநிலை உள்ள  ஐயத்திற்கிடமான செங்குறுமீனை  இனங்காட்டியது.

## கோள் அமைப்பு
2011 பி. ஆண்டில் வெப்பமான வியாழன் கோள் பி கண்டுபிடிக்கப்பட்டது.  இதன் சமனிலை வெப்பநிலை 1450 ±20 K ஆகும்.

## மேற்கோள்கள்

பகுப்பு:முதன்மை வரிசை விண்மீன்கள்
பகுப்பு:எரிதேனசு விண்மீன்குழாம்